එහි දැක්වෙන්නේ දැරිය සිටි කාමරයේ තිබී පිළිස්සී දැවී ගිය කොටස්ද සොයාගෙන ඇති අතර, ඒවා විශ්ලේෂණය සඳහා රජයේ රස පරීක්ෂකවරයා වෙත යොමුකර ඇති බවයි.දැනට පොලිස් කණ්ඩායම් කිහිපයක් මීට අදාළව විමර්ශන සිදුකරන අතර, ඊට  විශේෂඥ දැනුම ඇති ළමා හා කාන්තා කාර්යාංශයේ නිලධාරීන්, කොළඹ දකුණ අපරාධ කොට්ඨාසය හා බොරැල්ල පොලිස් ස්ථානයේ නිලධාරීන් එක්ව සිටිනවා.සිද්ධියට අදාළව ප්‍රකාශ 36 ක් පමණ මේ වනවිට සටහන් කර ඇති බව පොලිස් මාධ්‍ය ප්‍රකාශක ජ්‍යෙෂ්ඨ නියෝජ්‍ය පොලිස්පති අජිත් රෝහණ සඳහන් කළා.මේ අතර, පාර්ලිමේන්තු මන්ත්‍රී රිෂාඩ් බදියුදීන්ගේ නිවසේ මෙහෙකාර සේවයේ යෙදී සිටියදී මියගිය හිෂාලිනි දැරියගේ මව අද මානව හිමිකම් කොමිසම වෙත පැමිණිල්ලක් ඉදිරිපත් කරනු ලැබුවා.